ЧРЕЗ

 ПРЕДСЕДАТЕЛЯ НА

 НАРОДНОТО СЪБРАНИЕ

ДО

МИНИСТЪРА НА ЗЕМЕДЕЛИЕТО И ХРАНИТЕ Г-ЖА ДЕСИСЛАВА ТАНЕВА

**ВЪПРОС**

 От проф. Иван Костадинов Станков

 народен представител от ПГ на АБВ

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасям въпрос

ОТНОСНО: Необходимостта от преразглеждане на схемите за субсидиране и преодоляване на някои от проблемите в продуктивното животновъдство

**Уважаема госпожо министър**,

 След присъединяването на Р.България към Европейския съюз производствената дейност в животновъдството беше изцяло съобразена с Общата селскостопанска политика на съюза. За да се избегне неравнопоставеността със страните от ЕС и да се стимулира производствената дейност в животновъдството беше въведено субсидирането на глава в преживното животновъдство, което за времето изигра определено положителна роля. Тази схема при променените условия през новия програмен период след отпадането на млечните квоти и силната конкуренция от страните с високопродуктивно животновъдство започна да губи стимулиращото си въздействие. Субсидиите, които се дават на глава вече нямат позитивен ефект и не стимулират увеличаване количеството и подобряване на качеството на произвежданата продукция. Високопродуктивните и т. нар. автохтонни породи, които са със сравнително по-ниска продуктивност и представляват незначителен генофонд са равнопоставени, което не е стимул за повишаване на общата и средна продуктивност на животните. Очевидна е необходимостта от преразглеждане на схемите за разпределение на субсидиите в животновъдството, както и от намирането на работеща формула за компенсиране на загубите от трайното намаление на изкупните цени на млякото през последните години.

**Въпросът ми към Вас е:**

Ще предприеме ли необходимите действия МЗХ за преразглеждане на схемите за субсидиране в животновъдството в зависимост от продуктивността на животните и ще се възложи ли задача на науката и бизнеса за разработване на някои схеми за преодоляване на кризата в млечното животновъдство?

София, 29.03.2016г. Народен представител:

 Н.п.проф. Иван Станков